section_heading: Životopis
paragraph_text: Svojom je kamerom bilježio mnoge događaje u Zagrebu i cijeloj Hrvatskoj. Pratio je sva zbivanja od kulture do športa, ali je dokumentirao i mnoga braniteljska događanja, godišnjice, obilježavanja. Najpoznatiji je bio po tome što je svojom kamerom i fotoaparatom pratio skoro svako braniteljsko događanje. Hrvatskim ratnim veteranima često je bio na usluzi i nikad im nije naplaćivao usluge. Osim kao fotograf, pisao je komentare na temu dnevne politike iz kojih se iščitavalo domoljublje. Šarunić je ostavio na internetu na tisuće svojih fotografija i na stotine video uradaka. Predanim radom stvorio je izuzetno veliku i vrlo vrijednu zbirku materijala, kronološke zapise Domovinskog rata i poratnih događanja pa sve do današnjih dana. Zabilježio je sve ono što s ponosom govori o hrvatskom nacionalnom identitetu i hrvatskim tradicijskim vrijednostima, a što glavnostrujaški mediji nisu htjeli snimati zbog ideološke cenzure.<ref>Helena Mašaberg: Komemoracija i ispraćaj – Oskar Šarunić u ponedjeljak, narod.hr, 9. lipnja 2017. Pristupljeno 19. lipnja 2017. Umro je u Rijeci.